(หัวใจหมอไม่มอดไหม้)
ว่าแต่ ยังจะอยู่ห้องเช่าข้างคลินิกต่อรึเปล่า
- ไม่ ฉันจะย้ายกลับมาตั้งแต่วันนี้ - จริงเหรอ
แบบนั้นจะได้เจอเธอบ่อยขึ้นไง
อ้อ
- เอามือถือมา - มือถือเหรอ
- ใช่ - เอาไปทำไม
คิดว่าทำไมล่ะ ต้องเปลี่ยนชื่อไง
(ยอจองอู)
(แฟน บันทึก)
เอ้า
เอาของนายมามั่ง
ทำไม จะเปลี่ยนของฉันเหมือนกันเหรอ
ใช่ จะเปลี่ยนชื่อตัวเอง
แล้วก็ลบเบอร์ผู้หญิงคนอื่นไปให้หมด
เชิญตามสบาย
มีไม่เยอะอยู่แล้วนะ แต่ไม่ชอบอันไหนก็ลบได้เลย
วันนี้เปลี่ยนชื่ออย่างเดียวก่อนแล้วกัน
เอ้า พอแค่นี้ก่อน
หยุดเลย
อย่าได้ใช้คำว่า "พอแค่นี้ก่อน" อีก
- ทำไมล่ะ - เธอเลิกกับฉันด้วยคำนั้น
"พอกันแค่นี้"
โอ๊ย แค่ได้ยินก็ช้ำ อย่าพูดอีกนะ
วันดีๆ มาพูดให้เสียบรรยากาศ
ไม่ดีละ ยิ่งหวั่นใจ
ต้องเขียนสัญญามาเลยว่า จะไม่พูดคำนั้นอีกอย่างน้อย 100 ปี
แล้วเอาไปให้ทางการประทับตราพรุ่งนี้ จะสบายใจต่อเมื่อมีกฎหมายคุ้มครอง
ก็ได้ ฉันจะไม่พูดอีกเลย
จริงๆ นะ
สัญญานะ
สัญญาจ้ะ
สัญญาแล้วนะว่าจะอยู่ด้วยกันตลอดไป
ก็ใช่ไง
ว่าแต่
นายหล่อเอาเรื่องนะเนี่ย
รู้รึเปล่า
เธอก็สวยมาก เป็นหมอที่สวยสุดเท่าที่เคยเห็นมา
นายก็เป็นหนุ่มหล่อสุด เท่าที่ฉันเคยเจอมาในชีวิตเลย
เธอเป็นคนสวยที่สุดเท่าที่เคยเจอมา แล้วก็จะเจอต่อไปในชีวิต
นายก็…
หนวกหูโว้ย!
เขาไม่ได้ตะโกนด่าเราใช่มั้ยนะ
ไม่ใช่มั้ง เราไม่ได้ทำอะไรผิดนิ
ฮื่อ
- กลับกันเถอะ - ไปเลย
เมื่อกี้พูดค้างไว้ตรงไหนนะ
นายบอกว่าฉันเป็นคนสวยที่สุด เท่าที่เคยเจอแล้วก็จะเจอต่อไป
นั่นจริง
แต่นายเคยบอกว่าฉันเป็นคนไม่ไหวเลย
น่าจะอยู่ปูซานไม่ควรย้ายมา
สมัยนั้นฉันก็พูดอะไรบ้าๆ แหละ
แล้วเธอก็ทำตัวไม่ไหวเอาเรื่องจริงๆ นิดนึง
แต่ฉันก็ยังคิดมาตลอดว่าเธอสวย
- จริงดิ - จริง
ฉันก็คิดเหมือนกัน
ฉันไม่ชอบพฤติกรรมของนาย แต่ก็คิดมาตลอดว่าหน้าตาน่ารักดี
อ้าวเหรอ
งั้นหน้าตาน่ารักๆ นี่ก็เป็นของเธอ
- ให้ฉันเหรอ - ใช่ ให้ดูเท่าที่จะพอใจ
เดี๋ยวใครเห็นเข้า!
น่ารัก!
ยิ่งเขินก็ยิ่งน่ารักอะ
นายเนี่ยน่ารักกว่าอีก
คนอะไรน่ารักที่สุดเลย
นายต่างหากน่ารักที่สุดในโลก
ไม่สิ ทั้งน่ารักและหล่อที่สุดด้วย
เธอก็ทั้งน่ารักและเซ็กซี่
เซ็กซี่เหรอ
กลับมาแล้วค่ะ
- ไง - ว่าไง
อะไรเนี่ย กินเบียร์ไม่รอเหรอ
ไม่ส่งข้อความมาบอกล่ะ รู้นี่ว่าหนูชอบเบียร์
ใจร้าย
ชนกันหน่อยดีไหมคะ
ทำอะไรน่ะ คิดว่านี่เป็นงานเลี้ยงบริษัทหรือไง
จะลุกขึ้นกล่าวประกาศด้วยเลยมั้ย
ทำไมจะประกาศไม่ได้
ขอทุกคนมีสุขภาพและโชคดี ไม่ว่าจะทำอะไรต่อไปในอนาคต
ดื่มให้กับค่ำคืนอันงดงามนี้
วันนี้มีข่าวดีอะไรมาเหรอลูก
ข่าวดีเหรอ เปล่านี่คะ
สภาพดูแฮปปี้ดี๊ด๊า เกินคนที่ไม่ได้เพิ่งเจออะไรดีๆ ในชีวิต
จริงเหรอ
ที่จริงก็ไม่ได้มีเรื่องน่ายินดีอะไรขนาดนั้น
แต่ถ้าใจเรามีความสุข มันก็มีสุขไงคะ
(แฟน)
เข้าห้องก่อนนะ
กู๊ดไนท์ค่า
ไปเข้าลัทธิอะไรรึเปล่า
หรือถูกหวย
ไม่
ไม่ใช่ทั้งสองอย่างแหละ คิดว่าพี่…
เป็นไบโพล่าร์แหงเลย
แบบที่จะทั้งมีช่วงดีดแล้วก็ช่วงดิ่ง
ช่วงหลังๆ พี่เขาจิตตกดิ่งวูบ แต่ตอนนี้จู่ๆ ก็แฮปปี้ดีดขึ้นมา
ต้องเป็นงั้นแน่เลย
เนี่ย พี่เป็นไบโพล่าร์
ไงคะแฟน
ฮื่อ ถึงบ้านแล้ว
แปลกใจตรงไหน นายเห็นฉันเดินเข้าบ้าน
ก็ยังอยากรู้อยู่ดี
เอาตรงๆ ก็อยากรู้อะไรหลายเรื่อง
เช่นเธอนอนกี่โมง เธอกินน้ำกี่แก้ว
ชอบกินไอศกรีมรสอะไร ชอบแบบใส่ถ้วยหรือใส่โคนมากกว่า
งั้นมาคุยกันทั้งคืนเลยมั้ยล่ะ
จะได้คุยให้สิ้นสงสัย
แน่ใจเหรอว่ารับไหว
ฉันเก่งเรื่องอยู่ดึกเป็นนกฮูกอยู่แล้ว
ปกตินายนอนกี่ชั่วโมง
ประมาณห้าชั่วโมงมั้ง
- เหมือนกัน - จริงเหรอ
เรานอนไม่เยอะกันทั้งคู่เลยนะ
จริงด้วย
อาจจะเพราะไม่ค่อยได้นอน
แต่ไม่ชอบเลยเวลาคนมาชวนคุย ตอนกำลังจะนอน
เหมือนกัน ฉันก็ไม่ชอบถ้าใครมากวน ชวนคุยเวลาอารมณ์ไม่ดี
เหมือนกัน
ถ้าอารมณ์เสีย ต้องปล่อยให้ฉันหายหัวร้อนเอง
อื้อ
มีอะไรสงสัยอีกมั้ย
มีเรื่องนึงที่อยากรู้ที่สุด
รู้สึกยังไงที่เรากลับมาดีกัน
ก็…
- รู้สึกดีกว่าเดิม - "ดีกว่าเดิม"
ใช่
ดีกว่าตอนแรกที่เราตกลงเป็นแฟนกัน
จะพูดยังไงดี
ฉันยังไม่แน่ใจว่าตัวเองพร้อมมีแฟนรึเปล่า
เพราะชีวิตกำลังติดหล่มเจอปัญหาเยอะแยะ
แต่ตอนนี้ตัดสินใจจะเผชิญหน้าปัญหา แล้วก็พร้อมจะก้าวต่อ
ฉันเปลี่ยนวิธีคิดแล้วน่ะ
ก็เลยใจเบาและมีความสุขขึ้นเยอะ
ได้ยินงั้นก็ค่อยโล่งหน่อย
คิดถึงน่ะ
ขึ้นมามั้ย
ตอนนี้เลยเหรอ
ใช่ มากินมื้อดึกกัน
ไก่ทอดกับจาจังรามยอนดีมั้ย
จาจังรามยอนก็น่าจะดี
อ้อ เมื่อวานแม่ทำกิมจิต้นหอม
- เอาไปกินด้วยดีมั้ย - โห
จาจังรามยอนกับกิมจิหัวหอม เข้ากันสุดๆ เอามาเลย
โอเค ต้มน้ำเลย
- น้ำยังไม่ทันเดือดฉันก็ไปถึงละ - ได้เลย
ตอนนั้นไม่นึกเลยว่า
แค่คิดถึงจาจังรามยอนกับกิมจิหัวหอม
ก็ทำให้ใจเต้นแรงได้
เรื่องเล็กๆ น้อยๆ ในชีวิต กลับเปล่งประกายได้ตั้งแต่มีรัก
ทำไมยังไม่นอนอีก เอ้า เอากิมจิหัวหอมไปทำอะไร
พอดีอยากกิน
แล้วทำไมไม่ตักข้าวไปกินด้วย
แค่นี้ก็อร่อย
หนูจะเอาไปกินพร้อมอ่านงานวิจัย ไปนอนเถอะแม่
กินกิมจิตอนอ่านงานวิจัยเนี่ยนะ
ประหลาดคน
เฮ้อ ตักแล้วก็ไม่เก็บ
เวรกรรม
เกือบไปละ
กลัวแม่จับได้แทบตาย
เก่งนะที่แอบขึ้นมาจนได้
- โอเค - โห น่ากิน
ไม่เคยกินจาจังรามยอนดึกขนาดนี้มาก่อน
ว่าแต่ มันจะดีกว่า
ถ้าเก็บเรื่องที่เป็นแฟนกันไว้ก่อนใช่มั้ย
อืม…
ที่ทำงานก็ใช่นะ
ไม่รู้ว่าจะออกจากตรงนั้นเมื่อไหร่ ก็ไม่มีประโยชน์ที่จะต้องบอกใคร
บอกไปเดี๋ยวเพื่อนร่วมงานอึดอัดเปล่าๆ
เก็บเรื่องไว้ก่อนดีกว่า
แล้วที่บ้านล่ะ
ก็แค่…
จากนี้เธอจะเริ่มไปทำงาน
ที่บ้านก็ต้องสงสัยสิว่าไปไหน
ถ้าบอกว่าไปช่วยฉัน เขาก็จะอยากรู้เรื่องเต็มๆ
ฉันจะบอกที่บ้านตรงๆ ว่าเราเป็นแฟนกัน
จริงเหรอ
จริงสิ ทำไมจะบอกไม่ได้
ฮานึลอะ เมื่อกี้ยังต้องแอบเอากิมจิต้นหอมขึ้นมา
เลยนึกว่าอยากปิดจากทางบ้านเหมือนกัน
จู่ๆ แม่ก็โผล่มาแบบไม่ทันตั้งตัวนี่นา เพราะงั้นเลยต้องแถไปก่อน
ยังไงฉันก็จะบอกอยู่แล้ว
ทุกคนต้องดีใจ
ทุกคนชอบนายจะตาย โดยเฉพาะแม่ฉัน
จริงเหรอ
อะไรกันเนี่ย
อาหารของแม่ยาย…
เอ้ย แม่เธอทำอาหารอร่อยสุดเลย
ไร้ที่ติ
ตาบ๊อง
- กินเข้าไปเลย - โอเค
จาจังรามยอนกับกิมจิหัวหอมเข้ากันสุดๆ
เพอร์เฟกต์เลย
หนาวรึเปล่า ฉันเปิดหน้าต่างให้อากาศถ่ายเท ให้ปิดมั้ย
ไม่ต้อง มีลมเย็นก็ดีจะได้ตื่น กินแล้วหนังท้องตึงหนังตาหย่อน
ง่วงนอนเหรอ
งั้นก็มานอนสิ
ทำอะไรของนายน่ะ
ตบเตียงทำไม จะดูว่าฟูกแน่นแค่ไหนเหรอ
นั่นไม่ใช่เหตุผลเสียหน่อย
มาเลย
ไม่เอา มาพูดให้ไปนอนได้ไง
นอนสักครึ่งชั่วโมงเถอะ
ก็ได้
แต่แค่ครึ่งชั่วโมงนะ
ฮื่อ
หือ
เมื่อวานเห็นมีจดหมายแจ้งหนี้ยัดอยู่เต็มประตู หายไปไหนหมดแล้วล่ะ
อุ๊ย จองอูกลับมาแน่เลย
เอ้า เปิดหน้าต่างไว้แบบนี้ก็เป็นหวัดกันพอดี
อรุณสวัสดิ์ฮะ คุณป้า เอ้ย อรุณสวัสดิ์ครับ สบายดีไหมครับ
ดีจ้ะ คือ…
ไม่ได้ตั้งใจจะแอบดู
แค่เห็นหน้าต่างเปิดอยู่เลยจะมาปิดให้…
ผมอธิบายได้นะครับ คือว่า…
สาวคนนี้คือ…
โอ๊ย ทำไมล่ะ
ไม่เป็นไรๆ จะไปอยู่แล้ว
ไปก่อนนะ
เดี๋ยวครับ อย่าพึ่ง…
- แม่ไปยัง - เราซวยแล้ว
จองอู งั้นต้องเก็บเรื่องนี้ไว้ก่อน
หา
เมื่อคืนไม่ได้พูดอย่างนี้นี่นา
ตอนแรกก็ตั้งใจจะบอกจริงๆ
แต่เมื่อคืนเราแค่หลับไปพร้อมกัน
แม่มาเห็นอย่างนี้เดี๋ยวคิดไปกันใหญ่
แม่จะคิดว่ามีอะไรมากกว่านั้น แล้วก็จะต้องถามอะไรมากมาย
โอ๊ย แค่คิดก็ไม่ไหวแล้ว อย่าเพิ่งบอกใครเลยนะ
แล้วชื่อเสียงของฉันล่ะ
คุณแม่รู้ว่าเรามีใจให้กัน
แต่นี่จะปล่อยให้แม่คิดว่า ฉันพาสาวอื่นมานอนด้วยงั้นเหรอ
อย่างนี้ฉันเสียชื่อเสียงแย่เลย ไม่โอเคนะ
ถ้าแม่เกลียดฉันไปเลยจะทำยังไง
เดี๋ยว… เดี๋ยวแม่ก็รู้ว่าแค่เข้าใจผิดกัน
- เมื่อรู้ความจริง - ไงนะ
เดี๋ยวไปทำงานสาย ไว้ไปคุยกันที่คลินิกนะ บาย
แน่ใจเหรอว่าแม่จะเข้าใจ เพราะนี่ว่าไม่นะ
ขอน้ำขวดนึงนะ
จะเอาไปอ้างกับแม่ว่าซื้อมาดื่มหลังออกกำลัง
บาย
ฮานึล นี่กลัวนะ
ฮานึล
ไม่!
ลางร้ายชัดๆ เลยนั่นน่ะ
โอ๊ย
เป็นอะไร ทำไมหัวร้อน ละครเช้าโดนตัดจบเหรอ
ไม่อยากจะเชื่อ
แม่จะขึ้นไปเก็บผักกาดหอมที่ดาดฟ้า
ในที่สุดจองอูก็กลับมานอนที่นี่
แต่ไม่ได้มาคนเดียว มากับสาวที่ไหนไม่รู้
สาวไหน ใครนะ
แม่จะไปรู้ได้ไงล่ะ
เห็นหน้าต่างเปิดอยู่ก็เลยจะไปปิดให้ แล้วบังเอิญมองเข้าไปข้างใน
ถึงได้เห็นว่านอนกกกันอยู่บนเตียง!
สวยรึเปล่า
จะไปรู้ได้ไง
หน้าเขาโดนผ้าห่มคลุมไว้หมดเลย
- ก็อาจเป็นพี่ไง - พี่แกเหรอ
ก็แม่ไม่เห็นหน้า อาจเป็นพี่ก็ได้
กลับมาแล้วค่ะ
ไปไหนมานะ
วันนี้ตื่นเช้าเลยออกไปวิ่ง
หิวแล้ว แม่ กินข้าวกันเถอะ
ได้
- ไงเนี่ย - โอ๊ย ร้อน
สงสัยไปวิ่งมาจริงๆ
แปลว่าพี่จองอูไปคั่วสาวคนใหม่แล้วเหรอ
บ้าเอ๊ย ไอ้ผู้ชายไร้หัวใจ แบบนี้น่ะสิเขาถึงบอกว่าไม่ให้มีน้ำใจ
- กับคนไม่รู้หัวนอนปลายเท้า - เดี๋ยวแม่
ใช่ว่าไม่รู้หัวนอนปลายเท้าเสียหน่อย
บ้านเราก็รู้จักพี่จองอูดีนี่
แล้วไงล่ะ ที่สำคัญคือไอ้หนุ่มนั่นแทงข้างหลังพี่แก
แม่น่าจะจับมาต้มกิน
ทั้งที่ฮานึลใกล้เสียสติ
ทั้งเป็นไบโพล่าร์ กินกิมจิต้นหอมเปล่าๆ
ระหว่างอ่านงานวิจัย
เอายังไงกับมันดี
- จับมาต้มน้ำเดือดๆ เลยดีกว่า - ตายๆ
ช่างแม่ก่อน
อรุณสวัสดิ์ครับ
จ้า จะไปทำงานสินะ
- ครับ - ถึงกับผูกเนคไทด้วย
แต่งแบบนี้เพราะคลินิกขอถ่ายภาพ ไปขึ้นเว็บไซต์น่ะครับ
ผมเลยจำเป็นต้องแต่งแบบนี้
- ก็ไม่ได้ว่าอะไรนี่ - ครับ
เห็นชีวิตเธอไปได้สวย ฉันก็ดีใจม๊ากมาก
อุ๊ยตาย เนคไทเบี้ยวจ้ะ
- เหรอครับ - ใช่
ดูไม่เบี้ยวนะ
คุณแม่ ขอยอมแพ้
ตายจริง สูทก็ฝุ่นจับเขรอะเลย
ไม่น่ามีฝุ่นจับนะครับ
โอ๊ยแม่ อย่าศอก เดี๋ยว!
ฮา…
ขอโทษนะ
โชคดีนะจ๊ะ
(มิลมยอนต้นตำรับจากปูซาน)
ไปก่อนนะครับ
- จินอู สนุกไหม - สนุก
ช่วงสองสามวันนี้วุ่นวายแย่เลยนะ
ต้องทำงานไปดูลูกไปด้วย
- เฮ้อ - แม่เจอหนักกว่าหนูอีก
แม่ต้องดูแลคุณป้า
จินอู เดินทางดีๆ นะลูก
อย่าซนในรถแล้วก็อย่าเอาเข็มขัดนิรภัยออก อย่ากวนคุณยายนะ
ผมไม่ใช่เด็กๆ แล้วนะ
อ้อ
นี่ของขวัญ
ของขวัญเหรอ อะไรน่ะ
ของขวัญให้ลุงบิน
ผมวาดให้ลุงเขา ขอบคุณที่ไปจับมดกับผม
จริงเหรอ
เขาต้องชอบแน่ๆ เลย
นี่เขาอยู่ตรงนี้
- ตรงนี้เหรอ - โอย
เดี๋ยวไปโรงเรียนสายนะ
ไปกันดีกว่าจ้ะ
มาเร็ว
เจอกันเสาร์อาทิตย์นี้นะลูก
- บายฮะ แม่ - บาย
ไม่ต้องออกมาส่งหรอก
- ไปแล้วนะ - บายค่ะ
มาเร็วลูก
มีอะไรจะให้ผมแต่เช้าเลยเหรอครับ
จินอูฝากมาให้คุณค่ะ
- ของขวัญแน่ะ - ของขวัญเหรอ
อะไรเนี่ย
ลูกวาดมด คุณ แล้วก็ตัวลูกเอง
อ๋อ
- นี่มดสินะ - ไม่ใช่ นั่นคุณ
อ้อ
วาดรูปได้ฮิปมาก
อ้อ
ฉันแวะซื้อมาการองมาให้
ไม่น่าต้องลำบากเลย
ผมชอบกินโซจูมากกว่า เอาไว้คุณค่อยเลี้ยงก็ได้
- เฮ้อ - แหม
ฉันจะไปดื่มกับคุณทำไม
- นี่ซื้อมาให้ลูกสาวคุณต่างหาก - ให้อึนจองเหรอ
จำที่ตัวเองเล่าไม่ได้เหรอ
คุณบอกว่าลูกไม่ชอบพุงออปัง หรือเครันปังที่คุณซื้อให้
เด็กๆ เดี๋ยวนี้เล่นโซเชียลมีเดียกัน จะชอบขนมที่ฮิตๆ หรูๆ สวยๆ
จะได้ถ่ายรูปอัพอวดคนได้ด้วย
ทีหลังก็หาดูในโซเชียลได้ ถ้าอยากซื้อขนมสวยๆ ดีๆ ให้ลูก
ครับ
(คลินิกศัลยกรรมตกแต่งลาโบเต้)
กาแฟมั้ย ลงไปซื้อกันก่อนดีรึเปล่า
หมอยอคะ ตอนนี้ว่างไหมคะ ถ่ายรูปที่จะขึ้นเว็บเลยได้ไหม
ได้สิ
ไปถ่ายข้างๆ โลโก้ของคลินิกนะคะ
เดี๋ยวผมตามไปครับ
เอาไว้ค่อยไปกินกาแฟทีหลังนะ
โอเค คือ…
โชคดีกับการถ่ายรูปนะ
บาย
แม่ อย่าตกใจนะ
สาวที่เห็นเมื่อเช้าน่ะหนูเอง
ไม่ดี
เอาใหม่
แม่คะ หนูมีเรื่องจะบอก
จองอูกับหนูเป็นแฟนกันแล้ว
หมอยอ หล่อจังเลย
ถ่ายยังไงก็เหมือนเซเลบ
บ้าไปแล้ว ขึ้นกล้องสุดๆ
หมอยอคะ เปิดช่องนอทูบอีกสิ คนจะได้เห็นว่าหมอหล่อแค่ไหน
ฉันจะรีบติดตามและกดไลค์เลยนะคะ
- ผมยังไม่พร้อมครับ - สักครู่นะคะ
คิดว่าตบแป้งเสียหน่อยน่าจะยิ่งหล่อ
- ถึงจะหล่ออยู่แล้วก็เถอะ - ไม่เป็นไรมั้งครับ
เอาน่า รูปนี้ต้องออกมาดูดีนะคะ
ว่าแต่ ตอนนี้มีแฟนหรือยังคะ
- ว่าไงนะ - แค่สงสัยน่ะค่ะ
คุณหมอไม่มีแฟนเหรอคะ
แฟนเหรอ
บอกไปเดี๋ยวเพื่อนร่วมงานอึดอัดเปล่าๆ
เก็บเรื่องไว้ก่อนดีกว่า
โอ๊ย ไม่มี
แฟนเหรอ ไร้สาระน่า
งั้นก็อยู่ชมรมคนโสดเหมือนกัน
แน่นอน เพราะตอนนี้ไม่มีแฟน
หมอยอ สาวในฝันเป็นยังไงคะ
สาวในฝันเหรอ
ก็…
ผมยาวๆ ตาโตๆ
ใส่ใจผมมากกว่าที่ผมใส่ใจตัวเองอีก
โห ได้มากินร้านนี้ครั้งแรก อาหารเขาเผ็ดแซ่บอร่อยมาก
วันเกิดลูกอึนจองเดือนหน้าพามากินที่นี่ดีกว่า
เดี๋ยวลูกก็บ่นอีกหรอก
เด็กสมัยนี้ชอบกินอาหารอย่างพิซซ่าหรือพาสต้า
จริงด้วย
ต้องเป็นแบบที่เอาไปโพสต์ออนไลน์ได้ด้วย
คุณอู รบกวนรับเคสวันศุกร์หน้า แล้วทำคิวผ่าให้ด้วยนะ
เพื่อนคุณน้าอยากจะมาเก็บหนังตาบน
กับร้อยไหมด้วย ทำส่วนลดให้ด้วย
ได้ค่ะ
คุณสองคนโดนขอส่วนลดประจำเลยสินะ
อย่าให้พูด
ถ้าเอาอย่างเว่อร์ๆ ก็คือโดนขอทุกวัน
ทั้ง "ลดได้เท่าไหร่" ทั้ง "ดูหน่อยว่าต้องทำอะไรบ้าง"
คนมาถามเลยเหรอว่าต้องทำอะไรบ้าง
ถามกันตลอดเลย
ถ้าใครมาเป็นศัลยแพทย์ตกแต่ง
ทั้งญาติโกโหติกา เพื่อนเก่า หรือแม้แต่อดีตอาจารย์
มาถามกันทั้งนั้นว่าต้องทำหน้ามากแค่ไหน
แต่ก็ต้องระวังนะ
ตอบไม่ดี เขาอาจคิดว่าโดนหยามแล้วเคืองเอา
ถ้างั้น อย่างฉันนี่ต้องทำมากแค่ไหนคะ
ไม่เอาน่า
กินข้าวอยู่จะให้คุยเรื่องงานจริงเหรอ
ก็เป็นจุดแข็งของ การทำงานคลินิกเสริมความงามไม่ใช่เรอะ
นี่อยากทำตาสองชั้นแบบไม่กรีด
หมอว่าไง
ที่จริงคุณสวยมากอยู่แล้วนะ
สวยแล้วจริง แต่ถ้าจะทำ
ผมคิดว่าก็อาจจะสวยขึ้นได้นิดนึง
นายว่าไง
ผมว่าไม่จำเป็น
แล้วฉันล่ะคะ
โบท็อกซ์มุมปากสักนิดดีมั้ย
คุณฮัน ถ้าทำ… ถ้าสุดท้ายตัดสินใจทำ
ก็จะช่วยให้ดูหน้าเด็กขึ้นนิดนึง
- ผมว่าไม่จำเป็นอีกน่ะแหละ - เอ๊ะ
คุณหมอนัมเนี่ย หน้าไร้ที่ติอยู่แล้ว แต่ถ้าเติมฟิลเลอร์ที่คิ้ว…
เอ่อ…
หน้าตาตอนนี้ก็สวยธรรมชาติอยู่…
ไม่นะ คนนี้ผมว่าควรทำ
ถ้าฉีดฟิลเลอร์ตรงคิ้วนิดนึง…
ไข่ม้วนอร่อยเนอะ
หมอยอคะ
ชิ้นนี้ของฉัน
ไข่ม้วนทั้งแถวมีแปดชิ้น โต๊ะนี้นั่งกันสี่คน
เท่ากับทุกคนต้องได้กินสองชิ้น
หมอยอกินส่วนของตัวเองไปแล้ว ชิ้นนี้ของฉัน
ขอโทษครับ
ใจเย็นๆ ไม่ต้องแย่งกันกิน
คุณครับ ขอสั่ง…
ไข่ม้วนเพิ่มอีกโต๊ะละจานได้ไหมครับ
ค่ะ!
หมอบินควรจะจ่ายค่ากาแฟนี่ไม่ใช่เหรอ…
ปัดโธ่
เป็นอะไรเหรอ
นี่ไม่รู้ตัวเลยจริงดิ
ฉันขอโทษจริงๆ นะ
มันเป็นโรคที่มาตามวิชาชีพน่ะ
ฉันพูดไปว่าเธอควรฉีดฟิลเลอร์ เพราะฉีดไปก็ไม่เสียหาย
แต่ไม่ใช่ว่าจำเป็น
ไม่ต้องฉีดจริงๆ แต่เดี๋ยวนี้คนก็ฉีดกันเยอะ
อยากตายหรือไง
โรคที่มาตามวิชาชีพเหรอ ฉันก็มีนะยะ
อยากโดนวางยาสลบมั้ยล่ะ
อย่าพูดเรื่องน่ากลัวแบบนั้นสิ
เห็นเธอหน้านิ่วคิ้วขมวดตลอดเวลา
ฉันเลยว่า… คิดว่าน่ารักดี
แต่เพราะเธอขมวดคิ้วเสมอ ฉันเลยเป็นห่วงจนโพล่งออกไป
ช่างเถอะ เมื่อวานนี้นายยังพูดอยู่เลยว่า ฉันเป็นคนสวยที่สุด
ที่เคยเห็นและจะได้เห็น มาตอนนี้กลับบอกให้ไปฉีดฟิลเลอร์เฉย
อดผิดหวังไม่ได้นะที่พลิกลิ้นเร็วหลายเรื่องขนาดนี้
"หลายเรื่อง" ฉันพูดอะไรผิดอีกเหรอ
ก็ไม่เรียกว่าผิด แต่เอาว่าผิดหวังละกัน
เมื่อวานนายไม่ว่าอะไรถ้าฉันจะลบเบอร์สาวอื่น
ออกจากมือถือให้หมด
ก็เลยนึกว่าเป็นคนรักเดียวใจเดียว
แต่เมื่อเช้าก็เห็นไปเริงร่า
กับน้องๆ สาวๆ ในคลินิก ให้เขาแต่งหน้าให้ด้วย
แล้วอะไรอีก ไม่มีแฟน
- ต้องตั้งใจโชว์ว่าโสดขนาดนั้น - อะไรของเธอเนี่ย
แบบนี้ก็ไม่แฟร์นะ ฉันพูดแบบนั้น เพราะเธอบอกให้เก็บเรื่องของเราไว้ก่อน
หมายถึงให้เก็บเป็นความลับว่านายเป็นแฟนฉัน
ไม่ใช่ให้ประกาศเลยว่าตัวเองโสด
อย่างน้อยบอกก็ได้ว่าหัวใจไม่ว่างแล้ว พูดแบบนั้นฉันเสียใจ
ฉันก็เสียใจเหมือนกัน
นึกถึงที่แม่เธอแทบรัดคอฉันตายวันนี้
แถมพูดไป
แม่เธอประเคนศอกใส่ฉัน เธอยังไม่สน
นึกว่าจะเดินเข้ามาพูดอะไรหน่อย
ฉันเจ็บไปทั้งตัวเลยนะ
ก็ฉันไม่มีทางเลือกนี่นา
แม่เห็นเรานอนกอดกันบนเตียง
จะให้บอกแม่ยังไง
ฉันแค่อยากเก็บเรื่องไว้ไม่กี่วันถึงค่อยบอก
- แค่นี้เข้าใจยากนักเหรอ - ฉันไม่ได้เสียใจเพราะงั้น
แต่ก็แค่งอน แค่นี้ไม่เข้าใจเหรอ
งอนเพราะฉันไม่เข้าใจเนี่ยนะ
เธอไม่เข้าใจเหรอว่าฉัน…
เอ็มบีทีไอเธออะไรนะ
นึกยังไงจู่ๆ ก็ถาม
คุณหมอคะ มาด้วยกันมั้ยคะ
ค่ะ ไปแล้วค่ะ
เราเนี่ยนักคิดเห็นๆ
- กลับแล้วเหรอ - ยังไม่ให้กลับเหรอ
กลับทั้งงี้เลยเหรอ
งั้นจะให้ทำอะไร
บายนะ
แต่…
เอ้า รอด้วย
เฮ้อ
อะไรเนี่ย ตามฉันมาทำไม
ถ้ามีอะไรจะพูดก็พูดออกมาสิ
รถเมล์หายไปไหนหมดเนี่ย
เฮ้อ
ควรต้องเริ่มพูดก่อนมั้ย
ก็ได้ ก็ไม่ได้ทะเลาะกันแรงอะไรนี่
โอ๊ะๆ
ไม่ล้มล่ะ
ไม่นะ ฉันไม่ได้ตั้งใจจะ…
นึกว่าตามมาง้อ แต่กลับมาแซงไปนั่งตัดหน้ากันซะงั้น
ยังชอบเอาชนะเหมือนสมัยก่อนเด๊ะ
จังหวะนรกแท้
เราควรได้ไปเดทกันในที่แบบนี้ แต่กลับเป็นงี้
อ้าว พี่กลับมาแล้วเหรอ ไปไหนมาน่ะ ตกงานไม่ใช่เหรอ
แล้วนายล่ะ
ไปซื้อเครื่องปรุงซุปสาหร่ายมา
พรุ่งนี้วันเกิดแม่
อย่าบอกนะว่าพี่ลืม
เฮ้อ ดูสภาพ
จะมีลูกสาวเป็นหมอไปทำไม
ถ้าผมต้องเป็นคนเดียวที่จำวันเกิดแม่ได้
หือ นี่อะไรน่ะ
"สกายเลานจ์"
แปลว่าพี่ไม่ได้ลืมวันเกิดแม่สินะ
- หือ - จริงด้วย ปกติความจำดีจะตาย
ฮื่อ นี่ก็ดีนะ
ต้องเป็นลูกสาวแหละที่จะไปช้อปปิ้ง หรือกินอาหารดีๆ เป็นเพื่อนแม่
แต่ปกติแล้วพี่ยุ่งเกินจะพาไปกินตามร้าน
จองไว้รึยัง ถ้ายังก็รีบจองเลย
สามคนรวมผมด้วย ไม่สิ สี่คนรวมน้าด้วย
เร็วๆ เลย
ได้ๆ เดี๋ยวโทร
ฮานึล
เรื่องวันนี้ฉันขอโทษจริงๆ นะ
ที่พูดไปว่าหน้าสวยๆ ของเธอต้องทำฟิลเลอร์
ที่อยากแย่งกินไข่ม้วนชิ้นสุดท้าย
แถมบอกคนไปว่าโสดอีก ฉันขอโทษทุกเรื่องเลย
นี่ล้มเหลวทั้งการเป็นแฟนและเป็นลูกเหรอเนี่ย
แต่เรื่องบนรถเมล์ เธอเข้าใจผิดจริงๆ นะ
ฉันแค่เสียหลักไถลไปข้างหน้า
ทำอะไรอยู่เนี่ยเรา
มาเขียนจดหมายขอโทษเป็นเด็กๆ ไม่เอาน่ะ
เฮ้อ
ฮานึล อย่างน้อยขอเห็นหน้าก่อนนอนได้ไหม
คิดถึงนะ
ถ้าอารมณ์เสีย ต้องปล่อยให้ฉันหายหัวร้อนเอง
คุณพี่ ทำไมโทรมาแต่เช้าเลยคะ
แหม วันเกิดไม่ใช่เรื่องใหญ่อะไร
ฉันก็แค่แก่ขึ้นอีกหนึ่งปี
แต่ก็ขอบคุณนะคะที่โทรมา
นั่นแหละ
ฮานึลยังตกงานอยู่รึเปล่า
แย่นะ น่าจะปฏิบัติต่อคู่นัดบอดดีๆ หน่อย
ไม่มีทั้งงานทั้งคนรัก
เวรกรรม เสียใจด้วยนะที่วันเกิดทั้งที
แต่กลับมีแต่เรื่องหนักใจ
ลาก่อนนะคะ
พ่อของมัน…
อะไรเนี่ย วางหูใส่ฉันอีกแล้วเหรอ
ให้ตาย โทรมาอวยพรวันเกิดหรือแช่งกันแน่
เริ่มวันได้แย่ชะมัด
ฮานึลต้องเจอคนที่ดีกว่าหมอนั่น
แล้วก็ดีกว่าหมอนี่ด้วย
วันนี้ตื่นเช้าเลยออกไปวิ่ง
ยี่ห้อนั้นก็ขายกันทุกร้าน
แค่นี้ก็อร่อย
หนูจะเอาไปกินพร้อมอ่านงานวิจัย ไปนอนเถอะแม่
ไม่จริงน่า
งั้นสาวจากเมื่อวาน
ก็ฮานึลเองเหรอ
จองอู
อรุณสวัสดิ์ครับ
- จะไปทำงานเหรอ - ใช่ครับ
ไปก่อนนะครับ
เดี๋ยวสิ จองอู
จองอู รอก่อน!
จองอู หยุดเดี๋ยวนี้นะ!
โอ๊ยแม่
เดี๋ยวครับ
อุ๊ย ฝุ่นจับ
จองอู
ฉันชอบเธอมากจริงๆ นะ
- หือ - ชอบมาตลอด
รู้นะว่าเพราะเห็นแก่ฮานึล
เมื่อวานเธอเลยไม่ได้ปริปากบอกความจริง
นั่นยิ่งทำให้ชอบเธอเข้าไปใหญ่
นี่แหละคุณสมบัติเหมาะจะเป็นแฟนลูกฉัน
พูดเรื่องอะไรนะครับ
สาวบนเตียงคนนั้นคือฮานึลใช่รึเปล่าล่ะ
ไม่ใช่เสียหน่อย เป็นคนอื่น
(แฟน)
รับสิๆ
ว่าไง
ไปทำงานหรือยัง
กำลังจะไป
อ้อ โอเค
ไปดีๆ นะ
เย็นนี้ขอเจอกันหน่อยได้มั้ย
ได้สิ
แล้วจะโทรหา บาย
นั่นแฟนโทรมาสินะ
เบอร์ดูคุ้นตาดีจังเลยเนอะ
สี่ตัวสุดท้ายคือ 0-4-0-2
คุณแม่ครับ
ผมสาบานว่าคืนนั้นไม่ได้มีอะไรเลย
เรื่องพวกนั้นคนอย่างแม่ไม่สนหรอก
ฮานึลคงอายเลยไม่ยอมบอกแม่
แม่ก็จะทำไม่รู้ไม่ชี้ต่อ ก็ช่วยตามน้ำก่อนละกัน
แหม! คิดว่าจะหลบๆ ซ่อนๆ อีกนานแค่ไหน
เรื่องหัวใจเธอสองคนมันซับซ้อนเนอะ
- จองอู - ครับ
รู้มั้ยว่าวันนี้วันเกิดแม่
ไม่ทราบครับ สุขสันต์วันเกิดครับ
งั้นช่วยอะไรหน่อยได้มั้ย ถือเป็นของขวัญวันเกิด
ให้ทำอะไรครับ
สวยจังเลย ไม่อยากเชื่อว่าพาแม่มาถึงนี่
ขอบใจมากนะจ๊ะ ฮานึล
เนี่ย แทนที่จะขอบคุณลูกชาย
พี่แค่เป็นคนจองคนจ่ายตังค์
ผมต่างหากเป็นคนที่บอกให้เลือกที่นี่
เพราะงั้นต้องขอบคุณผมด้วย
ว่าแต่ว่า
ขุดชุดอะไรมาใส่เนี่ย
ได้มาเป็นของขวัญหลังจากช่วยหาเมียให้ซ็อกวอน
งั้นก็เกือบ 20 ปีแล้วสิ
ไม่ได้เก่าอย่างที่คิดนะ นึกว่ามาจากทศวรรษ 1800
อยากโดนตี 1,800 ทีมั้ยล่ะ
ก็หัดซื้อชุดใหม่ให้แม่บ้าง
แม่คะ
สวัสดีค่ะ จองไว้รึเปล่าคะ
- จอง - ชื่อ "นัมฮานึล" ครับ
สามที่
- เชิญทางนี้ค่ะ - ค่ะ
ไหงพูดสำเนียงโซลเฉย
พี่รู้อยู่แล้วนี่ว่าผมพูดได้ ทั้งสำเนียงโซล ทั้งสำเนียงปูซาน
เวลาอยู่กับสาวหรือเข้าที่หรูๆ แบบนี้
ก็ใช้สำเนียงโซลสิ
"สำเนียงโซล"
อาหารเรียกน้ำย่อยเป็นทาร์ตแอปเปิ้ล กับไก่กรอบโรสแมรี่
แอปเปิ้ลหวานๆ จะช่วยกระตุ้นความอยากอาหาร
อ้อ ช่วยแนะนำแชมเปญดีๆ สักขวดได้ไหมครับ
วันนี้เรามาฉลองกัน
ได้ค่ะ จะเลือกที่เข้ากับสเต๊กให้นะคะ
ดูลูกฉัน
อะไรเข้าสิง ใช้น้ำเสียงน่าหมั่นไส้
- จริงเลย - เสียงนี้น่ะนะน่าหมั่นไส้
สาวๆ ที่ปูซานชอบจะตาย บอกว่าเสียงหวานหล่อฉลาด
เนี่ยคือสาเหตุที่เนื้อหอม
อยู่กับสาวโซลก็ใช้สำเนียงปูซาน
อยู่กับสาวปูซานก็ใช้สำเนียงโซล
เข้าใจละ คิดว่าดีก็ทำไป
ขอโทษนะคะ เดี๋ยวจะมีคนมาเพิ่มอีกคน
รบกวนจัดจานกับแก้วเพิ่มอีกชุดด้วยนะคะ
ค่ะ เดี๋ยวจัดให้นะคะ
พูดอะไรน่ะ
จะมาอีกคนเหรอ ใครกัน
คิดว่าใครล่ะ ก็ต้องน้าเราไง
น้าจะปิดร้านเร็วเหรอ
จองอู มาทำอะไรตรงนี้
คุณแม่ชวนมาเอง
สุขสันต์วันเกิดครับ
ขอบใจนะจ๊ะที่อุตส่าห์มา
อะไรกัน
ลืมแล้วเหรอว่าหมอนี่เป็นศัตรูเรา
ไหนแม่ว่ายังไปขึ้นเตียงกับสาวอื่นอยู่เลย
สาวคนนั้นคือพี่แก
เอาจริง
ฉันไม่ได้บอกนะ
ใช่ค่ะ เราเป็นแฟนกัน เขาเป็นแฟนหนู
บาดา เคารพพี่เขาด้วย
แม่ก็อย่าไปเยอะกับเขา
ถ้าแม่ศอกเขาอีก หนูไม่ทนแล้วนะ
ทำเครื่องเคียงอร่อยๆ ก็แบ่งเขากิน ช่วยลดค่าจิปาถะรายเดือนด้วย
- ดูแลเขาดีๆ - ได้สิ ไม่มีปัญหา
- แม่ไม่คิดค่าเช่าด้วย - อย่าเลยครับ
ใครเขาเก็บเงินกับคนบ้านเดียวกัน
เธอก็ถือเป็นคนในบ้านเราแล้ว
นี่ พี่เขย ฝากพี่ฮานึลด้วยนะ
นึกว่าพี่เป็นไบโพล่าร์แต่ที่จริงก็แค่มีความสุข
ตัดสินใจดีมาก
นี่มันอะไรกัน จะปลุกใจก่อนลงสนามเหรอ
เป็นทีมกีฬาหรือไง ไม่ต้องเล่นใหญ่ ไปนั่งเลย
- เรามีเรื่องต้องคุยกัน - หือ
ก็ได้
เกิดอะไรขึ้น
เมื่อเช้าบังเอิญเจอคุณแม่เธอ
แล้วแม่ก็รู้เรื่องทุกอย่างแล้ว
ตอนแรกก็จะไม่รับความจริงเพราะเห็นแก่เธอ
แต่เธอดันโทรมาพอดี
อ๋อ เพราะงั้นเลยพูดแข็งๆ ใส่สินะ
น้ำเสียงไม่ค่อยแจ่มใส
ฉันเลยนึกว่านายยังเคืองกันอยู่
จะเคืองอะไร มันความผิดฉันด้วยซ้ำ
อ้าว งั้นทำไมไม่โทรมา
ก็อยากโทรจะตาย
ว่าจะโทรตั้งหลายร้อยรอบ
แต่จำได้ที่เธอบอกว่าต้องรอให้หายหัวร้อนเอง
แหม
นั่นมันเอาไว้ใช้กับเรื่องอื่น
ถ้าเป็นเรื่องของเรา อยากคุยเร็วๆ มากกว่า
จริงเหรอ
โห งั้นเมื่อคืนมัวแต่ทำอะไรเนี่ยเรา
มัวแต่กลุ้มจนนอนไม่หลับ
นอนไม่หลับเหรอ
แล้วเธอหลับเหรอ
ยิ่งไม่สบายใจฉันยิ่งหลับ
ก็ดีนะนั่น
ขอโทษนะ ฮานึล
ขอโทษเรื่องเมื่อวาน
แล้วก็ขอโทษล่วงหน้า กับทุกครั้งที่จะขัดใจกันในอนาคต
- ยังไม่รู้ด้วยซ้ำว่าจะขัดใจเรื่องไหน - ก็ไม่สำคัญนี่
คุณแม่รอแย่แล้ว ไปกันเถอะ
ขอบคุณนะที่มา
ตอนแรกกลัวว่าเธอจะไม่พอใจที่เห็นหน้าฉัน
ต้องขอบคุณเธอมากกว่า
อ้อใช่
เรื่องบนรถเมล์นั่น เข้าใจผิดจริงๆ นะ
ฉันเสียหลักล้มไปเอง
ไม่เห็นตอนที่พุ่งเกือบล้มเหรอ
ก็ได้ บอกให้เชื่อก็จะเชื่อ
ไงนะ ไม่ใช่แล้ว
- นั่นมันจริง - เมื่อก่อนฉันไม่เคยรู้เลยว่า
การมีแฟนจะยากขนาดนี้
ทั้งความเจ็บช้ำ เสียใจหรือยินดี
ทุกอย่างมันกระทบใจในอีกระดับ
เรื่องเล็กน้อยที่สุดกลับเป็นเรื่องแสนวิเศษที่สุด
- ดื่ม - บราโว
หมดแก้ว
คนเขาดื่มแชมเปญทีเดียวหมดแก้วที่ไหน
นายก็ไม่ควรดื่มนะ ต้องกลับไปทำงานไม่ใช่เหรอ
ไม่เป็นไรหรอก วันนี้ไม่มีนัดผ่า
เลยลามาตลอดช่วงบ่ายแล้ว
เก่งมาก
- ฉลาดจริงๆ - ขอบคุณครับ
วันนี้มาดื่มให้ลืมตายเลย
- ครับผม - ไม่รับผิดชอบกันเลย
แม่ เยอะไปแล้ว…
แม่อยากรินให้เยอะๆ
เอาให้เต็มแก้วเลยครับ
- ขอบคุณครับ - จัดไป
อย่าดื่มเยอะ พรุ่งนี้มีผ่าแต่เช้า
นี่รู้ตารางงานเขาด้วยเหรอ หมกมุ่นนะเนี่ย
ไม่ได้หมกมุ่น รู้เพราะต้องทำด้วยกัน
ทำด้วยกัน ทำอะไร
ก็… อันที่จริง
หนูไปช่วยงานเขาในห้องผ่าตัดมาระยะหนึ่ง
ขอโทษนะคะที่ไม่ได้บอกแม่ให้เร็วกว่านี้
ไม่ได้ทำเป็นงานประจำ
หนูแค่ไม่อยากอยู่บ้านทั้งวัน
ก็แค่ไปช่วยเขาชั่วคราว ระหว่างที่ยังคิดอยู่ว่าจะทำอะไรต่อ
คุณแม่เป็นอะไรรึเปล่า
อะไรเนี่ย แม่อยากให้พี่กลับไปอยู่โรงเรียนหมอ แล้วเป็นอาจารย์ให้ได้เหรอ
นี่ผิดหวังเหรอ
ไม่ใช่เลย ดีใจต่างหากที่พี่เขาลุกขึ้นไปทำอะไรอีก
ลูกสาวพามากินอาหารร้านหรู
นั่งอยู่ข้างๆ แฟน
แถมได้งานทำแล้ว
นี่รู้สึกสุขสันต์ในวันเกิดจริงๆ แม่ดีใจมาก
งั้นก็ต้องยิ้มสิ ไม่ใช่ร้องไห้
เอาละๆ
มาดื่มกันเถอะ
ใครลุกจากโต๊ะแล้วไม่เมาคือทรยศ
- ครับผม - พูดอะไรไม่เข้าท่า
ค่อยๆ ดื่มกันสิ เดี๋ยวก็เมา
ทางนี้
ไม่อยากจะเชื่อ
โอเค เดี๋ยวนะ
เกือบถึงแล้ว
ถึงแล้ว!
เฮ้อ
เอาจริง
นี่ๆ
เหนื่อยสุดๆ
อะไร
- มีดอกไม้ทัดหู - อะไรนะ
แม่เอามาทัดให้เมื่อไหร่เนี่ย
ไม่รู้
โธ่
ฮานึลอยู่ไหน
ทำอะไรน่ะ
เอ้านี่
- ไปกันดีกว่า - ไปเลย
มาการองอร่อยมั้ย
อร่อย ซื้ออะไรแบบนี้ไม่ใช่นิสัยพ่อเลย
ก็ เพื่อนที่ทำงาน…
ไม่สิ คนรู้จัก…
หรือว่าเพื่อน
ตกลงเป็นอะไรกันแน่
นั่นแหละ คนนั้นเขาอยากให้ลูกได้กิน
พ่อเอาสักชิ้นมั้ย
ชิ้นนี้ไง เป็นช็อกโกแลต
โห รู้ได้ไงว่าพ่อชอบช็อกโกแลต
แต๊งกิ้ว
- ไม่เลวเลยนะ - อร่อยใช่มั้ยล่ะ
- ใช่ - ค่อยเข้าใจตรงกันหน่อย
- วันหลังซื้ออะไรแบบนี้นะ - ได้เลย
อะไรเข้าสิงลูกน่ะ ยิ้มเป็นด้วย
คุณฮงรัน ขอบคุณมากสำหรับมาการองนะครับ
ลูกชอบมาก
พ่อ เพื่อนๆ อยากให้…
นี่อะไร เลือดเหรอ
หยิบชั้นในลูกออกมาทำไมน่ะ บ้ารึเปล่า
บินอึนจอง บอกความจริงมาเดี๋ยวนี้
โดนแกล้งรึเปล่า ใครทำอะไรลูกเหรอ
อะไรของพ่อ ถ้าโดนใครทำก็ต้องเลือดเยอะกว่านี้แล้วมั้ย
งั้นนี่มันอะไร ทำไมถึงบอกพ่อไม่ได้
เฮ้อ
โครงเสื้อในมันทะลุออกมาทิ่ม โอเคยัง
มีเรื่องแบบนั้นด้วยเหรอ
งั้นก็น่าจะบอกพ่อ
จะขอให้พ่อซื้อบราใหม่ให้ได้ไงล่ะ น่าอายจะตาย
เดี๋ยวสิ อึนจอง
(ชุดชั้นในเด็กสาวม.ต้น)
- นั่งทำอะไรอยู่คะ - สวัสดี
"ชุดชั้นในเด็กสาว" เหรอ
หือ
นี่… ไม่ได้หาใส่เอง
ก็แน่อยู่แล้วสิ
ใช่
ไม่ใช่ เดี๋ยวสิ
ไม่ใช่นะ
ของอึนจองๆ
ผมหาข้อมูลให้ลูกสาวน่ะครับ
เป็นเรื่องจริงค่ะ บางทีถ้าบรามันเก่ามากๆ
ลวดดันทรงก็จะทะลุออกมาได้
เฮ้อ คุณว่าทำไมลูกไม่ยอมบอกพ่อ
เพราะเป็นคุณพ่อน่ะสิ สาววัยใสแบบนั้นอ่อนไหวจะตาย
เอาบัตรคุณให้ลูกไปซื้อเองเลยสิ
ตอนแรกก็จะทำงั้น
แต่ลูกเดินปึงปังออกไป ไม่ยอมอ่านข้อความผมด้วย
คุณเคยเห็นร้านชุดชั้นในใกล้ๆ คลินิกเราใช่มั้ย
- ค่ะ - ผมว่าจะไปหาซื้อตรงนั้น
แต่ไม่รู้เลยว่าต้องซื้ออะไรยังไง
ให้ฉันไปช่วยมั้ยล่ะ
คุณฮงรันจะช่วยเหรอ
ตัวนี้เป็นไง
ดี
ให้ช่วยไหมคะ ดูแบบไหนเป็นพิเศษรึเปล่า
อันนี้ผ้าฝ้าย 100% รึเปล่าคะ ซึมซับเหงื่อดีมั้ย
แน่นอนค่ะ
ไม่มีโครงและเหมาะกับนักเรียนมาก
งั้นขอแบบนี้เป็นสีเนื้อสามชุด แล้วก็
กางเกงซับในไว้ใส่กับเครื่องแบบสองตัวค่ะ
ได้เลยค่ะ
เป็นคุณพ่อคุณแม่ที่ใส่ใจมากนะคะ
ไม่ค่อยเห็นมาเลือกชุดชั้นในให้ลูกสาวด้วยกัน
แล้วของตัวคุณเอง ให้แนะนำไหมคะ
อันนี้ดีไซน์ใหม่
ฉันไม่ใช่ภรรยาเขาค่ะ
ไม่ได้แต่งงานกันครับ
ฉันซื้อมาแค่ไม่กี่ตัว เอาให้ลองก่อนนะ
ได้เลย ขอบคุณมาก
แล้วต่อให้เป็นเรื่องละเอียดอ่อน ก็พยายามทำให้เป็นเรื่องธรรมดาๆ
ยิ่งคุณทำตัวกระอักกระอ่วน ลูกจะยิ่งเขิน
ครับ
ขอบคุณมากที่มาช่วยผมเลือก
แล้วยังให้คำแนะนำอีก ขอบคุณมากครับ
ไม่ต้องขอบคุณเลย คุณก็ช่วยฉันไว้เยอะ
ฉันไปก่อนนะคะ
ครับ
สวัสดีครับ
เฮ้อ
ทำไมถึงทำตกได้เนี่ย
ไม่ไหว
วันนี้ขอบคุณมากนะ
ถึงแม่ฉันจะทำตัวน่าขายหน้าไม่เบา
ไม่เลย ฉันชอบคุณแม่นะ
ฉันอิจฉาครอบครัวของเธอจะตาย
มองทีไรก็รู้เลยว่าตอนเด็กทุกคนต้องรักเธอมาก
เข้าใจว่าความรักและความคาดหวังจากที่บ้าน ก็อาจทำให้เธอหนักใจ
แต่ก็สัมผัสได้ว่าครอบครัวรักและใส่ใจเธอจริงๆ
นั่นทำให้ฉันอิจฉามากเลยล่ะ
ครอบครัวฉันไม่ใช่แบบนี้
ว่าแต่ว่า ทำไมไม่เคยถามเรื่องครอบครัวฉันเลย
- อะไรนะ - เธอไม่เคยมาฟังการพิจารณาคดี
แล้วฉันก็ไม่เคยพูดถึงพ่อแม่ให้เธอฟัง
เป็นคนอื่นอาจนึกว่าประหลาดนะ ฉันก็ว่าแปลกดีที่เธอไม่เคยถาม
เอ่อ เรื่องนั้น…
ที่จริงฉันเคยเห็นคุณแม่นายแล้ว
หน้าห้องพยาบาล ตอนที่อยู่ม.หก
คุณครูคะ
เขาแค่เลือดจาง
เป็นลมระหว่างเรียนไม่ใช่เรื่องแปลก
ทำไมถึงกับต้องเรียกฉันมาที่นี่ด้วย
ลูกไม่ใช่แค่เกรดตกลง แต่มาเป็นลมต่อหน้าคน
เรียนแค่มัธยมจะสอบไม่ได้ที่หนึ่งได้ยังไง
งั้นก็รู้แล้วสินะว่าครอบครัวฉันเป็นยังไง
เธอคงประหลาดใจที่เราต่างกันขนาดนั้น
แทนที่จะประหลาดใจ
ฉันคิดแต่ว่านายคงเหงาแย่
พวกท่านเป็นพ่อแม่แบบไหน
ก่อนอื่น ทั้งคู่เป็นศัลยแพทย์หัวใจ
คุณพ่อเป็นศาสตราจารย์ ที่มหาวิทยาลัยแพทยศาสตร์ในอเมริกา
เป็นชาวเอเชียคนแรกที่ได้ขึ้นเป็น ประธานสมาคมโรคหัวใจอเมริกาไม่นานนี้
คุณแม่ก็ทำวิจัยที่มหาวิทยาลัยเดียวกัน
สุดยอดไปเลย
ก็ยอดจริง
แต่เพราะอย่างนั้น
พ่อกับแม่เลยอยากให้ฉันเดินตามรอยเท้าทั้งคู่
พ่อแม่ไม่พอใจสุดๆ
ตอนรู้ว่าฉันเลือกเรียนเฉพาะทาง สาขาศัลยศาสตร์ตกแต่ง
พ่อแม่ไม่เข้าใจเลยว่าทำไมฉันถึงไม่เลือกตามรอย
งานวิจัยด้านหัวใจของทั้งคู่
ฉันโดนด่าจะแย่ที่ไม่เลือกเดินทางเดียวกัน
แต่ไปทำสิ่งที่พ่อแม่ไม่ได้ปูทางไว้ให้
เฮ้อ ยังไงก็ไม่เข้าใจ
งั้นทำยังไงถึงเกลี้ยกล่อมได้ล่ะ
ไม่ได้เลย
จนทุกวันนี้พ่อแม่ก็ยังไม่เข้าใจ
บางทีฉันก็รู้สึกผิดนะ
ฉันทำตามที่พ่อแม่ต้องการมาตลอด
เลยรู้สึกผิดมากที่ไม่ได้เดินตามรอยเท้าพวกท่าน
แต่ช่วงหลังๆ มานี่
ตอนที่ชีวิตเจออุปสรรคหนักหนา
พอแม่รู้ข่าวก็โทรมา
ฉันนึกว่าโทรมาเพราะเป็นห่วง
แต่รู้มั้ยว่าแม่พูดอะไร
แม่บอกว่าเอาให้แน่ใจว่าคดีนี้จะไม่ส่งผลต่อพ่อแม่
พอได้ยินอย่างนั้น
ความรู้สึกผิดทั้งหมดในใจก็หายวับไปเลย
ฉันว่าทำยังไงพ่อแม่ก็ไม่มีทางเข้าใจ เราคงต้องห่างเหินกันไปอย่างนี้
- นายคงเหงามากสินะ - ก็เหงาจริง
แต่ยังดี
ฉันหัดหาอะไรมา เติมเต็มความเดียวดายในใจได้แต่เด็ก
ทุกคนก็ต้องมีเรื่องที่
ทำยังไงก็คว้ามาไม่ได้ ไม่ว่าจะพยายามแค่ไหน
ของฉันก็คงจะเป็นเรื่องความรักจากพ่อแม่นี่แหละ
แต่ถึงไม่ได้ความรักทางนั้น ฉันก็มีอย่างอื่นมาชดเชย
แค่นั้นก็ต้องพอใจและตั้งสติกับชีวิตตัวเองต่อไป
คิดแบบนั้นเสียก็ทำให้รู้สึกดีขึ้น
งั้นนอกจากฉัน นายไม่มีคนอื่นให้ระบายด้วยเลยเหรอ
ก็…
มินคยองมินมั้ง
เรารู้จักกันมาตั้งแต่ฉันอยู่ม.หก แล้วก็สนิทนับเป็นพี่น้องกันตั้งแต่นั้น
งั้นก็เป็นความผิดฉัน…
ไม่ใช่ความผิดเธอเลย
เขาไม่ใช่คนดี ดูที่เขาทำกับเธอสิ
แต่นั่นแหละ
ที่จริงฉันก็พอจะจับได้
สังหรณ์อยู่ว่าจริงๆ แล้วเขาไม่ใช่คนดีขนาดนั้น
มีบางทีที่เขาทำตัวแปลกๆ
"ผอ.มินคยองมิน"
โอ้โฮ
อาจารย์มิน… ไม่สิ
ต้องเรียกผอ.มินแทนแล้วรึเปล่า
แล้วแต่เลย
เชิญนั่งก่อนครับ
ตรงนี้วิวดีชะมัด
ใช่ไหมล่ะ
ตอนแรกก็เสียดายที่คุณลาออก ทั้งที่เพิ่งได้ตำแหน่งอาจารย์
แต่มาถึงตรงนี้ก็เข้าใจ เป็นผมก็ลาออกเองเหมือนกัน
ไม่ควรออกหรอกครับ
- อาจารย์เป็นเสาหลักของโรงพยาบาล - ขอที
ว่าแต่ว่า ภาคเราต้องหา ซัพพลายเออร์ยาเจ้าใหม่
อย่างที่รู้ ปีๆ หนึ่งเราใช้เงินซื้อยามหาศาล
น่าเสียดายนะ
ถ้าจะเอาโอกาสนี้ไปใส่พานให้คนที่ผมไม่ได้สนิท
ถ้าอย่างนั้น ผมขอทำตามโอกาสนั้นนะครับ
อาจารย์รู้นี่ว่าผมตอบแทนบุญคุณคนเสมอ
เอาไว้คุยกันในสนามกอล์ฟดีกว่า
หัวไวนะเรา
อาจารย์ไม่ผิดหวังแน่ๆ
ดี ยังไงเราก็ลงเรือลำเดียวกัน
ผลตรงนี้เห็นเลยว่าคุณดีขึ้นมาก รู้สึกยังไงบ้าง
ฉันพยายามวางอดีตไว้ตรงนั้นแล้วเดินหน้าต่อค่ะ
ฉันได้รู้ด้วยว่าชีวิตนี้ยังมีคนที่รักฉันอีกมาก
ฉันกลับไปทำงานแล้วด้วย
นั่นช่วยให้รู้สึกว่าตัวเองมีคุณค่าขึ้นมา
เราถึงได้เรียกว่านั่นคือการเห็นคุณค่าในตัวเอง
คุณค่าในตัวเองก็เหมือน
ก้อนกรวดที่เราเอามาเรียงซ้อนขึ้นไปทุกๆ วัน
ถ้ารู้สึกว่ามันหมดความหมายเมื่อใด กองกรวดนั้นก็จะทลายลงมา
หากคุณมั่นใจในตัวเอง พอใจกับชีวิต
และค่อยๆ เรียงกรวดนั้นต่อไปเรื่อยๆ
รู้ตัวอีกทีก็ได้บ้านทั้งหลังหรือได้ปราสาทที่มั่นคง
ผมว่าเราเริ่มลดยาได้แล้วครับ
ค่ะ
ฉันเริ่มเข้มแข็งขึ้นกว่าที่เคยเป็นในอดีต
หมอนัม ผมจะเริ่มตัดกระดูกอ่อนซี่โครงแล้ว
ช่วยให้ยาคลายกล้ามเนื้อหน่อยนะครับ
ค่ะ ให้ไปแล้วเมื่อ 30 นาทีก่อน
จะให้โรคูโรเนียมอีก 20 มิลลิกรัมเดี๋ยวนี้
ขอบคุณครับ โลคัล
ฉันภูมิใจที่จองอูก็ยังไหวอยู่
จองอู
วันนี้ไปบาร์แล้วนั่งดื่มวิสกี้กันสักหน่อยดีไหม
ได้สิ
ยินดีจ้ะ
แต่เอ่ยปากชวนตั้งแต่ที่ออฟฟิศเลยก็ได้นี่
คนที่แอบเป็นแฟนกับเพื่อนร่วมงาน
จะต้องมาแอบเจอกันที่บันไดหนีไฟไม่ใช่เหรอ
เพราะงั้น…
เลยอยากลองบ้าง
ไม่เอาน่ะ
เล่นอะไร
ฮัลโหล
วันนี้เหรอคะ ไม่ได้ ไม่ว่าง
อีกสองเดือนมั้ง
เราอยากเชื่อว่าอนาคตของเรามีแต่สิ่งดีๆ รออยู่
เราหวังอยากได้มีชีวิตที่ดี ต่อให้ไม่ใช่ชีวิตที่เลิศหรูอะไร
เราภาวนาอยากให้ความฝันเล็กๆ นี้เป็นจริง
ปกติกินแต่เบียร์กับโซจู วิสกี้นี่มัน…
แรงไปเหรอ
ไม่เลย ชอบมาก
ว่าแต่ ที่นายเคยเล่าไว้…
นายบอกว่าบางทีมินคยองมินก็ทำตัวแปลกๆ
เล่าให้ฟังหน่อยได้มั้ย
ฉันว่ามินคยองมิน
เคยแอบใส่ยาในเหล้าฉัน
อะไรนะ
ตอนนั้นเพิ่งเข้าคณะแพทย์ได้
เขาเลยเลี้ยงเหล้าฉลองให้ฉันเป็นครั้งแรก
แต่วันนั้นต้องเข้าอีอาร์เลย
น่าจะเมาไม่ไหวแล้วล่ะพี่
อาจารย์ครับ
ระดับแอลกอฮอล์ในเลือดเขาสูงมาก
ตรวจแล้วเจอโซลพิเดมด้วย
โซลพิเดมเหรอ
ฉันรู้ว่าเขากินยาช่วยเรื่องนอนไม่หลับ
ก็ไม่ควรกินเหล้าหนักขนาดนี้
แล้วแทนที่จะขุดคุ้ยต่อ ทำไมทำเหมือนไม่มีอะไรเกิดขึ้น
ก็ไม่แน่ใจว่าคืนนั้นเห็นอะไร
เป็นความฝันหรือภาพลวงตา เป็นความจริงหรือเปล่าก็ไม่รู้
แล้วมันก็ไม่เห็นจะสมเหตุสมผล
ถ้าอยากทำให้ฉันเป็นอะไรไปจริงๆ แทนที่จะใช้แค่โซลพิเดม
เขาน่าจะใช้ยาที่แรงกว่า
แต่ยานั่นกินกับเหล้าก็ยังอันตราย
ความสามารถในคิดจะลดลง ทำให้มีอาการเพ้อ
คุมสติไม่ได้ ขาดการยับยั้งชั่งใจ อาจไปทำอะไรที่อันตรายมากๆ ได้
แต่ทำกับฉันแบบนั้นแล้วเขาจะได้อะไรขึ้นมา
แล้วหลังเกิดเรื่องเขาทำตัวยังไง
เหมือนเดิมทุกอย่าง
ก็ยังเป็นมิตร
และคอยให้กำลังใจเหมือนเป็นพี่ชาย
ไม่เคยมีเรื่องแบบนั้นเกิดขึ้นอีก
ฉันเลยไม่เก็บมาคิดต่อ
บอกตรงๆ
ฉันก็คงอยากคว้าความหวังริบหรี่ที่สุดนั่นไว้
และเชื่อในตัวเขาต่อ
เพราะนายต้องพึ่งพาเขามากสินะ
เปล่า
เพื่อตัวเอง
เพราะฉันคงสมเพชตัวเอง…
ถ้าโดนเขากระทำแบบนั้นจริงๆ
ที่จริงฉันลืมเรื่องนั้นไปแล้วนะ
แต่พอได้รู้เรื่องที่เขาทำต่อเธอ
เลยเริ่มคิดว่าสิ่งที่เห็นอาจจะเป็นความจริง
กลัวขึ้นมาเลย
ฮัลโหล อาจารย์คิม สุดสัปดาห์นี้เจอกันที่สนามกอล์ฟนะครับ
ครับ
อ้อ เรื่องภาพวาดของลูกสาวที่จัดแสดง ในงานนิทรรศการที่พูดถึงเมื่อครั้งที่แล้ว…
บริษัทเราตัดสินใจซื้อทั้งหมดครับ
ยินดีครับ ผมชอบภาพเหล่านั้นมาก
เจอกันสุดสัปดาห์นี้
ครับ
เชิญเข้ามาได้
มาทำไม
มาทวงสัญญาน่ะสิ
เป็นอะไรรึเปล่า
หวังว่าเราคงไม่ได้คิดไปเอง
ว่าทุกอย่างในชีวิตจะดีขึ้น
(หัวใจหมอไม่มอดไหม้)
นี่มันเหมือนเราย้อนเวลากลับไปเลยนะ
หยุดตรงนั้นเลย!
ชน
ฉันชอบชีวิตตัวเองตอนนี้นะ
อยากให้ความสงบแบบนี้คงอยู่ไปนานๆ
คุณมีเอี่ยวกับการทุรเวชปฏิบัติ ในคลินิกของจองอูรึเปล่า
เธอนี่ขี้สงสัยอะไรมากมาย
ฉันโลภมากไปเหรอที่หวังว่าสักวัน
เราจะได้เดินเล่นกันยามค่ำคืน โดยไม่ต้องมีเรื่องกังวลใจ
คำบรรยายโดย ปัทมวรรณ บูรณมาตร์